August Immanuel Bekker

August Immanuel Bekker, nado en Berlín o 21 de maio de 1785 e finado na mesma cidade o 7 de xuño de 1871, foi un filólogo e crítico alemán.Westrin, Th. "Bekker, August Immanuel". En Leche, V. el at. Armatoler-Bergsund. Nordisk familijebok: konversationslexikon och realencyclopedi. Estocolmo. 1904. Páxinas 1235-1236. (En sueco)"Bekker, August Immanuel". En Encyclopaedia Britannica. (En inglés)

 Traxectoria 
Bekker completou a súa preparación clásica na Universidade de Halle baixo a titoría de Friedrich August Wolf, quen o consideraba como o seu alumno máis prometedor. En 1810 foi nomeado profesor de Filosofía na Universidade de Berlín. Durante varios anos, entre 1810 e 1821, viaxou por Francia, Italia, Inglaterra e diversas zonas de Alemaña, para examinar manuscritos clásicos e reunir material para os seus grandes labores editoriais.

Algúns dos froitos das súas investigacións foron publicados na Anecdota Graeca (en tres volumes, 1814-1821), pero os principais escritos atópanse na variedade de autores clásicos que el editou.Immanuelis Bekkeri professoris Berolinensis, Anecdota Graeca :  (En inglés) As súas edicións máis coñecidas son as de Platón (1816-1823),  Oratores Attici (1823-1824); Aristóteles (1831-1836); Aristófanes (1829); e vinte e cinco volumes dos cincuenta pertencentes ao Corpus Scriptorum Historiae Byzantinae. Os únicos autores latinos editados por el foron Tito Livio (1829-1830) e Tácito (1831).
miniatura|Páxina de Aristotelis Opera, editada por August Immanuel Bekker en 1831
Dedicouse por completo á investigación de manuscritos e á crítica textual, á revisión dunha ampla variedade de gramáticas e historiografías bizantinas, pero contribuíu pouco á ampliación doutras erudicións. Os "múmeros de Bekker" convertéronse no xeito estándar de se referir ás obras de Aristóteles e o Corpus Aristotelicum. Foi elixido membro honorario estranxeiro da Academia Estadounidense das Artes e as Ciencias en 1861.

Morreu en Berlín aos 86 anos.

 Notas 

 Véxase tamén 

 Bibliografía 
 Loeben, Klaus Günther. "Bekker, Immanuel". En Neue Deutsche Biographie. II. Berlín: Duncker und Humblot. 1955. Páxina 24. [ISBN 978-3-428-00181-1]. OCLC 310770433. (En alemán)
 Schröder, Wilt Aden. "Immanuel Bekker: der unermüdliche Herausgeber vornehmlich griechischer Texte". En Bartschi, Annette M; King, Colin G. Die modernen Väter der Antike: die Entwicklung der Altertumswissenschaften an Akademie und Universität im Berlin des 19. Jahrhunderts. Transformationen der Antike III. Berlín. Walter de Gruyter. 2009. Páxinas 329 a 368. [ISBN 978-3-110-19077-9]. OCLC 642690023. (En alemán)
 Von Halm, Karl Felix. "Bekker, Immanuel". "n Allgemeine Deutsche Biographie II. Leipzig: Duncker und Humblot. 1875. Páxinas 300 a 303. OCLC 309922818. (En alemán)

 Ligazóns externas 
 Guide to the Immanuel Bekker Papers 1806-1853. University of Chicago Library. (En inglés)
 Corpus Scriptorum Historiae Byzantine. Páxina con ligazóns aos 50 volumes da colección.
 Aristotelis Opera. Volume 1. (En grego e latín)
 Aristotelis Opera. Volume 2. (En grego e latín)
 Aristotelis Opera. Volume 3. (En grego e latín)
 Aristotelis Opera. Volume 4. (En grego e latín)
 Aristotelis Opera. Volume 5. (En grego e latín)

Categoría:Alumnos da Universidade de Halle-Wittenberg
Categoría:Finados en 1871
Categoría:Nados en 1785
Categoría:Lingüistas de Alemaña
Categoría:Membros da Académie des inscriptions et belles-lettres